CELEX: 62008TO0312
Language: bg
Date: 2008-09-26 00:00:00
Title: Определение на председателя на Първоинстанционния съд от 26 септември 2008 г. # Ellinikos Niognomon AE срещу Комисия на Европейските общности. # Обезпечително производство - Директива 94/57/EО - Общи правила и стандарти за оправомощените организации за инспектиране и преглед на кораби - Оттегляне на признаването на подобна организация - Молба за спиране на изпълнението - Недопустимост. # Дело T-312/08 R.

Определение на председателя на Първоинстанционния съд от 26 септември 2008 г. — Ellinikos Niognomon/Комисия
      (Дело T‑312/08 R)
      „Обезпечително производство — Директива 94/57/EО — Общи правила и стандарти за оправомощените организации за инспектиране и преглед на кораби — Оттегляне на признаването на подобна организация — Молба за спиране на изпълнението — Недопустимост“
      1.                     Обезпечително производство — Спиране на изпълнението — Временни мерки — Условия за предоставяне — „Fumus boni juris“ — Неотложност —
            Кумулативен характер — Претегляне на всички разглеждани интереси — Право на преценка на съдията по обезпечителното производство
            (членове 242 ЕО и 243 ЕО; член 104, параграф 2 от Процедурния правилник на Първоинстанционния съд) (вж. точки 19 и 20)
      2.                     Обезпечително производство — Спиране на изпълнението — Условия за предоставяне — Интерес на ищеца от получаване на спирането —
            Административен отказ — Липса на интерес (член 242 ЕО; член 104, параграф 2 от Процедурния правилник на Първоинстанционния
            съд) (вж. точки 25 и 26)
      3.                     Обезпечително производство — Временни мерки — Условия за предоставяне — Разпореждане на Комисията да удължи или да поднови
            признаването на организация, което я оправомощава да инспектира кораби и да издава сертификати за безопасност в морето от
            името на държавите членки — Мярка, нeсъвместима с разпределението на компетентност между институциите — Отхвърляне (членове
            233 ЕО и 243 ЕО; Директива 94/57 на Съвета) (вж. точки 28 и 29)
      Предмет
      
         
               Молба за спиране на изпълнението на писмо на Комисията, с което се оттегляло признаването на жалбоподателя с Решение 2005/623/EО
                  на Комисията от 3 август 2005 година относно удължаването на ограниченото признаване на Hellenic Register of Shipping (Ellinikos
                  Niognomon AE) (OВ L 219, стр. 43)
               
            Диспозитив
      
         
                  1)
               
               
                  
               
               
                  	Отхвърля искането за допускане на обезпечение.
               
            
         
                  2)
               
               
                  
               
               
                  	Съдът не се произнася по разноските.